# name
Community Mannagement i gestió dels social media a les galeries d'art

# metadata.dc.description[].value
Màster Oficial en Estudis Avançats en Història de l'Art. Facultat de Geografia i Història de la UB. Curs: 2015-2016, Tutor: Joan Ramon Triadó Tur

# metadata.dc.description.abstract[].value
L’ús generalitzat dels mitjans socials (social media) actualment és indiscutible, tant en
l’àmbit personal com en el professional. Són moltes les persones que tenen almenys un perfil en una d’aquestes plataformes de les tantes que existeixen, i com elles, també s’han sumat a la tendència les organitzacions en un pla més general.

Per tant, en aquest apartat es farà una primera aproximació al panorama general en l’ús de les principals eines, amb l’objectiu d’identificar aquelles que compten amb un major nombre d’usuaris, però també per evidenciar la necessitat, per part de les organitzacions, d’adaptar-se al món digital a fi de trobar-hi els seus seguidors.

A dia d’avui, dels més de set mil milions d’habitants a la Terra, 3.419 milions són usuaris d’internet, el que significa una penetració del 46% del total. De tota aquesta massa internauta, 2.307 milions són usuaris actius d’almenys una xarxa social o plataforma de compartició de contingut, el que significa que el 31% de la població mundial forma part d’alguna de les múltiples xarxes online existents1. Aquestes dades evidencien el gran desplegament a nivell mundial i consoliden la xarxa com una nova eina de comunicació entre les persones en un món globalitzat.

Aquestes dades corresponen a gener de 2016; respecte al gener de 2015, els índexs han anat en augment: enguany hi ha un 10% més de població amb accés a internet i un 10% més d’usuaris actius a les xarxes socials2. El creixement dóna compte que la tendència cada cop se situa a l’alça, sense haver arribat encara al punt culminant en l’ús d’internet i dels mitjans socials.

# metadata.dc.source[].value
Màster Oficial - Estudis Avançats en Història de l'Art

# metadata.dc.title[].value
Community Mannagement i gestió dels social media a les galeries d'art